
PLESNA HALJINA ŽUTOG MASLAČKA 


Svake godine cvijeće priređuje svoj veliki, raskošni 
ples do zore. Tada zvijezde sjaju jače nego obično, a mali 
lampioni — krijesnice pale svoje svjetiljke po grmovima. 
S dalekih samotnih proplanaka dopire do plesne dvorane 
slavujeva pjesma, miševi su članovi zabavnog orkestra, a 
vjeverica veliki bubnjar. 

To se dešava svake godine u isto doba, samo mi ljudi 
teško saznajemo točnu noć i mjesto plesa, jer cvijeće je 
tajanstveno ... Znate i sami da nikada ne govori. 


Ipak, štošta se može saznati od leptira i brbljavih bum- 
bara, tih velikih prijatelja cvijeća. I oni dolaze na godišnje 
plesove i svojim krilima kao lepezama rashlađuju umorne 
plesače. 

Ova je priča ispričana malenom, svjetlokosom dječaku 
koji je volio cvijeće i životinje. Nije trgao cvjetne latice 
po nasadima parkova i nije vukao za rep svoju sirotu, os- 
tarjelu mačku. Bio je dobar, a životinje i cvijeće vole djecu 
i povjeravaju im o svome životu više nego ostalima. 


Čitavu godinu cvijeće se pripremalo za taj ples. Kroje 
se šarene haljine, nježni ukrasi i čudnovate kape, leptiri do- 
nose na svojim leđima uzorke iz dalekih krajeva. 


Ruža — taj divan cvijet oblači svoje nježno, šareno 
ruho i posipava latice opojnim mirisom. Plavooke potoč- 
nice oblače modre haljine sa zelenim kišnim kabanicama. 
Ljubičica skromno nosi svoju jednostavnu, ali otmjenu 
odjeću, visibaba dolazi obučena u bijelo kao vila ili mlada 
nevjesta. Vitki zumbuli plešu sa stidljivim orhidejama, mi- 
risni jorgovan sa žarkim tulipanima, blijedi lopoč sa sre- 
dine jezera dozivlje svoju ljubimicu — hladnu i čudesnu 
. peruniku. 

Vi poznajete, sigurno, sve to cvijeće; visibabe i ljubi- 
čice brali ste u šumama, ruže se kupuju kao dar za rođen- 
dan, jorgovani su možda mirisali u vašim staklenim vaza- 
ma. 

Ali postoji cvijet koji se ne prodaje po trgovinama, ne 
bere na proljetnim šumskim šetnjama, on ne miriše lijepo, 
a vrtlari ga ne vole. 


Ljudi gaze po njemu i govore : — To je maslačak, obični 
dosadni drač. 

Pa ipak, na velikom godišnjem plesu imao je maslačak 
najljepšu haljinu, pa ni ruža nije bila tako lijepa kao 
skromni cvijet iz seoskog jarka. 

To se desilo jedne godine, ne znam koje, jer u životu 
cvijeća sve se ponavlja. Ono ne broji svoje godine kao ljudi, 
kod njih prolazi vrijeme brže nego u našim kalendarima. 

Krojile su se haljine za veliku plesnu svečanost, svaki 
cvijetak bio je radostan, sunce je sjalo, nebo je bilo modro 
i ravno kao velika staklena ploča. A u seoskom jarku pla- 
kao je bijelim suzama maslačak u svojoj ružnoj, izgaže- 
noj suknji u kojoj nikako nije mogao poći na ples. 

Ali nikoga nije bilo tko bi mu mogao pomoći, samo je 
jedna buba-mara čula njegovo jecanje i upitala ga: 
= — Zašto plačeš? Svi se raduju, a ti si tužan. Reci, 
možda te mogu savjetovati. 

A maslačak je govorio: — Haljina mi je izgažena, ne 
mirišem kao ruža ili jorgovan, nemam plavu boju potoč- 
nice ni ponosno držanje zumbula. A sutra je ples. Neću da | 
budem najružniji. 

Buba-mara se zamislila, ona je mudra i stara, svuda 
putuje i svakoga poznaje, ali nije znala pomoći malom 
maslačku. Samo je rekla: — Sazvat ću sve kukce i pitati 
ih za savjet. Sigurno će ti netko od njih pomoći. 

I došli su uvijek zaposleni mravi, krijesnice umorne od 
noćnog rada, leptiri, bumbari i pčele, cvrčci i uholaže, pa 
čak i jedan smrdljivi martin. 5 


Ali nitko nije znao pomoći malom maslačku koji je is- 
plakao svoje suze i na kraju zaspao od tuge. Sanjao je o 
plesnoj svečanosti, o najljepšoj haljini i sjetnoj slavujevoj 
pjesmi, pa je makar u snu bio zadovoljan. 

No, u jarku na povišenom mjestu među šibljem i otpa- 
cima stanovao je neki stari, vrlo ružni pauk koji nikada u 
životu nije bio dobar. Bio je krvnik jadnih mušica koje su 
se zalijetale u njegovu golemu mrežu, bio je zloban i pa- 
kostan, a živio je kao pustinjak. Zato ga nitko nije pozivao 
na sastanke i svečanosti. 

Ali te noći, koja je bila i lijepa i jasna jer je mjesec 
pokazao čitavo svoje okruglo debelo lice, stari pauk se 
osjetio nesretan i osamljen. Osjetio je da mu se približava 
smrt, a on nikada nije nikoga volio, nikada nije nikome 
donio radosti i darovao sreće, nego samo tugu i suze. On 
pogleda maslačkov cvijet i reče samome sebi: — Izatkat 
ću mu haljinu nježnu i prozračnu poput najfinije paučine, 
providnu i laganu od najdivnije pređe, kakvu nema nije- 
dan cvijetak. Učinit ću nekome radost i bit će mi lakše 
umrijeti, jer teško je ostaviti svijet kad spoznaš da te nitko 
nije volio. 

I stari se pauk dade na posao. Radio je neumorno či- 
tavu noć, a ujutro je haljina bila gotova. I on je pokloni 
malom maslačku koji je od čuda i prevelike sreće rasklo- 
pio sve svoje žute cvjetove. 


I maslačak obuče haljinu nježnu poput daha, izatkanu 


tajnom vještinom starog pauka koji umre od sreće i po- 
nosa, jer cvijetak je bio prekrasan, i svatko mu se morao 
diviti. : 


1 u svojoj prozračnoj, paučinastoj haljinici maslačak 
ode na ples. Svi su se divili njegovoj haljini, najljepšoj i 
najčudesnijoj u koju je stari pauk utkao svu ljubav svog 
oporog srca koja je bila skrivena na dnu. Maslačak je ple- 
sao sa svima i bio sretan. Glazba je te noći bila krasna, ži- 
votinje su se umirile slušajući slavujevu pjesmu, pa i posve 
mala djeca u kolijevkama prestala su plakati. Maslačak je 
bio sretan i radostan. Dozivao je leptire i razgovarao s 
bumbarima. On je kao i jasmin i perunika hvatao blijede 
mjesečeve zrake koje su se prosipale na prostranu poljanu 
i na cvijeće, prekrasno u ovoj nezaboravnoj noći. 

Sutradan — bilo je sve isto kao i obično, a maslačak 
je još sanjao o velikoj sreći protekle noći. Neki nestašni 
dječak dunuo je u njegovu prozračnu plesnu haljinicu i ona 
se raspršila daleko po putovima. 

Ali od onda svake godine uoči cvjetnog plesa maslačci 
oblače svoje divne paučinaste haljinice i odlaze. 

Idućeg proljeća na toj poljani niklo je desetak novih, 
malih maslačaka i svi su oni također otišli na veliki cvjetni 
ples. 

Tako se ova priča ponavlja iz godine u godinu. 


BAJKA O LOoPOČU - 


U davno, pradavno doba kada su žabe nosile suncobra- 
ne, a bijeli miševi svirali u velikim orkestrima, cvijeća nije 
bilo tako mnogo na svijetu kao danas. Sve je raslo na jed- 
noj prostranoj golemoj šarenoj livadi u najvećem prijatelj- 
stvu. To bi bila divna prilika za sakupljače cvijeća da ih 
je onda bilo. Na jednom mjestu mogla se naći perunika i 
narcisa, tulipan i mak, ljubičica i maslačak, jorgovan i ru- 
nolist, lopoč pored krizanteme. Kiše su padale, sunce je 
sjalo, dani su se smjenjivali, a livada se uvijek šarenila. 
Jedan cvijet nadolazio je nakon drugoga. Nije bilo razlike 
između vrtnog i poljskog cvijeća. Kaktusi su uspijevali 
bolje nego danas u loncu. Bili su, uostalom, previše veliki, 
pa tko bi ih i stavio u lonac? 

Osim toga, nitko se nije brinuo za cvijeće. Nije bilo ne- 
milosrdnih ljudi koji beru cvijeće iz pukog hira pa ga po- 
slije ostavljaju uz rub ceste ili bacaju u jarak. A nije bilo 
ni odgajivača cvijeća, kao danas, onih koji u svojim vrto- 
vima stvaraju čudesne, nove oblike ruža, krizantema i tu- 
lipana. 

Svega toga nije bilo, pa je cvijeće živjelo u slozi. Kaktus 
je štitio potočnicu, pelargonija je prijateljevala s igličastim 
asparagusom, a rododendron je brižljivo pazio da svojim 
lišćem ne zaguši neku sitnu tratinčicu. 

Sve je bilo dobro do dana kad je bijelom lopoču po- 
stalo dosadno. A koji je to dan upravo bio: da li ponedje- 
ljak, utorak, srijeda ili neki drugi dan u tjednu — teško je 
odrediti. Ta konačno, ovo je bajka i ne mogu se svi datumi 

točno znati. Tek bilo je to kao što sam već rekla, davno, 
vrlo davno. I zna se da je lopoču, bijelom i urednom kao 
i danas, postalo neizmjerno dosadno, pa se počeo tužiti 
svojoj susjedi — uspravnoj i vitkoj trstici. 

— Ovo je nepodnošljivo. Ja više ne mogu izdržati na 
istom mjestu. Svi nekamo putuju, nekud se kreću. Evo 
čak i ona polagana kornjača svakog jutra nekamo odlazi. 
Samo ja moram čitav život prostajati na istom mjestu i 
promatrati uvijek istu livadu i slušati uvijek iste razgovore. 

Trstika je na to samo hladno i otmjeno zašuštala. Ona 
je bila vrlo strogo odgojena, pa je smatrala da nije pristoj- 
no glasno jadikovati. 

Lopoč je tako mrmljao iz dana u dan i uopće nije 
prestajao. Postao je još bljeđi i patio od nesanice, a to je 
zaista najgore što se može dogoditi jednom lopoču. 

Jednog jutra zaustavila se kraj njega ona stara kornjača 
koja je svaki dan tuda prolazila i rekla mu: — Ne mogu 
više slušati tvoje uzdisanje. Reci mi kamo želiš putovati. 
Možda ti mogu pomoći. 

— Divno! — uskliknuo je radosno lopoč — uvijek sa- 
njam, i onda dok sam budan, o golemoj vodi, prozirnoj i 
mekoj, ugodnoj za odmaranje. Ja plivam po njenoj povr- 
šini i oslanjam se na svoje listove. Eto, to je moj san i ja 
bih bio sretan da se on ostvari. 

— Još nikada nitko nije čuo da bi cvijet mogao živjeti 
u vodi — progovori napokon susjeda trstika svojim šušta- 
vim glasom. 

— Azaštone? — reče obijesno lopoč i umiljato pogleda 
kornjaču. 


A ona odgovori : Pa svijet se mijenja, dra- 
ga moja! Ne vidim razloga da lopoč ne bi 
mogao živjeti na vodi. Putujem tamo svakog 
dana pa i danas, naravno! Tu vodu ljudi na- 
zivaju jezerom i bogata je mnogim čudesima. 
Ja se ugodno osjećam u jezerskom mulju koji 
liječi moju kostobolju. Ako si spreman, lo- 
poče, možemo odmah zajedno do jezera. 


Lopoč snažnim zamahom otrže svoje ko- 
rijenje iz zemlje uz koju je prianjalo, po- 
zdravi se ljubazno s trstikom i ostalim sus- 
jedima, pa se na kornjačinim leđima uputi 
u neizvjesnost. 

Bila je sreća da je jezero bilo blizu, jer 
kornjače su polagane u bajkama kao i u 
stvarnosti. 

Uveče istog dana, kada je blijedi lopoč od 
umora gotovo zatvorio svoj veliki prekrasni 
cvijet, kornjača zastane odjednom i reče: 
— Evo nas! Stigli smo! ' 

[Lopoč otvori cvijet i ugleda najljepše je- 
zero koje je ikada postojalo. Kako se već 
spustio mrak, izgledalo je tamnoljubičasto, a 
na površini kao u sjajnom zrcalu ogledale su 
se srebrnaste zvijezde i okrugao kolut mje- 
seca. (Vladala je potpuna tišina koju poremeti 
kornjača i bućne snažno u vodu. Lopoč načas 
potone, ali odmah ispliva na površinu i smje- 
sti se ugodno kao što je uvijek sanjao. 


— Gle, napokon je pala zvijezda s neba — prošaputa 
mala crvena jezerska ribica svojoj majci. — Uvijek sam 
čekala da se to dogodi. 


Ona je lopoč zamijenila sa zvijezdom, a to je zaista las- 
kavo za jedan cvijet. 


.Glas o pustolovini bijelog lopoča pronese se uskoro či- 
tavom prostranom livadom. | 

I drugo cvijeće poželi da putuje. Najprije ode šuštava 
trstika da posjeti svog susjeda. Ona je došla samo do obale 
jezera, ali joj se upravo to mjesto toliko svidjelo da je 
tamo i ostala sve do naših dana. Ljubičica pobjegne u šumu 
sa svojom prijateljicom ciklamom, žalostiva krizantema na 
obližnje groblje, tulipan ravno u vrt, gdje se smjesti kraj 
jednog prezrelog krastavca, perunike također odoše do je- 
zera, a runolist se popne tako visoko u planinu da ga je i 
danas teško naći. 

Ng najčudesnije mjesto odabrao je upravo lopoč. (On 
se smjestio na sredinu jezera i svoje okrugle zelene listove 
odmara na vodi. Njegov pogled uperen je uvijek prema 
gore, prema nebu, i možda razmišlja o zvijezdama. 

Tako se, eto, cvijeće razišlo na sve strane i ima ga po- 
svuda. Možda i u tvojoj vazi, upravo sada dok ovo pričam. 

Tako je i ljepše, jer cvijeće nas uvijek razveseli kad ga 
zapazimo. I što ga više ima, to se više radujemo. 

\A ne treba zaboraviti da je upravo lopoč bio prvi cvijet 
koji je otišao s one livade, pa mu makar u bajci uvijek pri- 

VALENTINO S BARŠUNASTIM SRCEM 


Bio jednom jedan automobil koji se zvao Valentino. 
Bio je to automobil kao i svaki drugi automobil. Bio je de- 
beljuškast i zato je volio juriti nadajući se da će na taj 
način omršaviti. 

Jednoga dana, kada je Valentino hitao cestom, motor 
zabrekće i zapjeva svoju staru pjesmu: .... tara... tata- 
tt: tat, takes T8t,.atat.. la. = Iomda s. 

Da bismo doznali što se dogodilo, moramo se vratiti 
korak unatrag, oh, samo mali korak, zapravo koračić. 

Kraj kojim je Valentino prolazio zvao se »Žablji kraj«. 
Bilo je tamo na stotine žaba: žaba-baka, žaba-mama, žaba- 
-predsjednica, žaba-nogometaša i žaba-direktora škole. 

Od svih žaba najsimpatičniji je bio mali Zelenko, tako 
zvan zbog boje kože. Bio je učenik osnovne škole, žabac 
živahan, dobroćudan, ukratko — žabac koga su svi voljeli. 

Zelenko je imao jednu jedinu manu — volio je zakaš- 
njavati. I ovog jutra nije do kraja pojeo svoj doručak, nego 
je požurio prema školi, koja je bila na drugoj strani ceste. 
Skakutao je ne gledajući ni lijevo, ni desno. 

Cesta je vijugala između dva potoka; zbog toga se či 
tavo to područje i zvalo »Žablji kraj«. 

Valentino je tog jutra bio neobično živahan i poduze- 
tan. Jurio je s velikom lakoćom i pjevušio svoju omiljelu 
pjesmu: tara.. .tatat.. .ratat... i mislio na proljetne trke. 

Najednom, a da ni sam nije znao kako, nađe se pred 
rastresenim Zelenkom koji je skakutao sredinom ceste. 

Bilo je nemoguće kočiti: s jedne i druge strane potok, 
a s desne strane još i neko drvo, visoko kao toranj... 

»Što da radim«? pomisli Valentino. — »Ili da se oku- 
pam u potoku ili da se razbijem, ili da pregazim Zelenka?« 

I Valentino učini najhrabriji podvig u svome životu. 
Vozeći punom brzinom na samo dva kotača, projuri između 
drveta i Zelenka, kojeg samo malo očeše. Izveo je to tako 
vješto da je odista zaslužio pljesak. Neki je vrabac sve to 
gledao s grane i zatvorio oči u očekivanju treska. Ali treska 
nije bilo. Vrabac otvori oči i odahne. Zelenko je samo malo 
ošamućen produžio svoj put. 

»Čudni su ti automobili?« — pomisli vrabac. — »Tko 
bi znao kako su sastavljeni?« 

Jednoga dana, kad su u garaži rastavljali Valentina da 
bi mu popravili nešto u motoru, našli su duboko sakriveno 
među žicama... našli su, upravo je nevjerojatno, maleno 
crveno srce od baršuna. I od toga dana pronio se glas da 
automobili imaju srce. 

A što vi mislite? Zar baš svi imaju to baršunasto srce? 


UMIŠLJENI 


Bajka dvadesetosmog stoljeća 


U dalekom dvadeset i osmom stoljeću živio je profesor 
koji je stalno razmišljao. Prestao bi razmišljati samo tada 
kad bi nešto sasvim i do kraja smislio. 

Jednoga dana profesor je razmišljao sve do večeri i tek 
kad su se na ulicama upalile svjetiljke, on je ustao i zado- 
voljno protrljao ruke. Izmislio je robota koji zna sve. Va- 
ljalo je još tog smišljenog robota načiniti, a profesoru to 
nije bilo osobito teško. Za dva ili tri dana robot je bio 
dovršen. Sve bi bilo dobro i u redu, samo da se taj vrlo pa- 
metni robot nije silno umislio. Postao je prava napast jer 
je htio svim ljudima pokazati kako je pametan. 

Šetao bi ulicama i zaustavljao prolaznike. 

— Koliko vam vremena treba da izračunate brzinu me- 
teora koji se približava našem svemirskom brodu? — pi- 
tao bi prvoga. 

— Ja nisam u svemirskom brodu — pristojno bi od- 
govarao prolaznik. 

— Ne mari — rekao bi robot. — Ipak računajte! 

Prolaznik bi nešto gunđao, mrštio se, i na kraju nemo- 
ćno slegnuo ramenima. Robot bi se nasmijao i otišao. 

Dogodilo se sasvim slučajno da je umišljeni robot za- 
ustavio i dječaka Ivicu. 

— Nabroj sve egipatske faraone! — zatraži robot. 

— Ne mogu — reče Ivica. — Do faraona još nismo 
stigli. 

— U redu. Zanima me, poznaješ li trigonometriju? 


— Ne poznajem — prizna Ivica. — Trigonometriju uči 
moj stariji brat. 

— Ti ništa ne znaš — reče robot zadovoljno. — Baš 
ništa! 

— Jeli? — naljuti se Ivica. — Pogledaj ovo! 


Tek što bi udario dlanom o dlan, Ivica je hodao na ru- 
kama, brzo i vješto. 

— Pokušaj ti, ako možeš! — izazva robota. 

— Pokušat ću, zašto ne! 

Pokušao je i pao. Pokušao drugi put i ponovo pao. Ivica 
se glasno smijao. Robot se nije smijao. Bio je sasvim zbu- 
njen i postiđen. Odjurio je bez pozdrava i kasnije ga nitko 
više nije vidio. Tko zna gdje se sakrio! Možda uči hodati 
na rukama pa mu ne uspijeva. Jadni robot! 


HRABRI DŽON 


Nekada davno sve su mačke lovile i bile 
budne danju, a spavale noću, kao što to rade 
konji, psi i krave. U ona vremena mačke su 
bile žute, bijele, sive i prugaste. A svi ljudi 
mislili su da je vrlo lijepo imati mačku. Ma- 
čaka nije bilo mnogo, i gospodari su ih hra- 
nili vrhnjem ; spavale su na jastucima, i nitko 
ih nije tjerao metlom iz kuhinje, ma kako 
bile nevaljale. 

Naravno, takav je život mačkama bio veoma ugodan. 

Ali, kako je sve više i više mačaka dolazilo na svijet, pri- 
like su se polako mijenjale, i konačno je došlo vrijeme kad 
je svaka kuća imala po nekoliko mačaka. I napokon se de- 
silo da jedan mačak nije imao gdje jesti. Njegovo je ime bilo 
Hrabri Džon, a on je to ime, kako ćete čuti, i zaslužio. 

Hrabri Džon nikada nije jeo vrhnje, nikada nije spavao 
na jastuku, a jednoga su ga dana metlom istjerali iz ku- 
hinje. 

— To više ne mogu podnositi — reče Hrabri Džon. — 
Ali, što da radim? Mislio, mislio, pa se napokon dosjetio. 

— Otići ću do Bila, najstarijeg od svih mačaka, on će 
mi sigurno dati dobar savjet. 

I tako on ode u posjet starom Bilu te mu ispriča sve 
što mu se dogodilo. 

— Zar nema ni jednog mjesta gdje nema mačaka? Ja 
bih rado otišao tamo gdje bi me cijenili — reče Hrabri 
Džon. 


17 


Bil, najstariji od svih mačaka, počeša se iza uha i pro- 
mrmlja : 

— Ne, za takvo mjesto nikada nisam čuo. Bil je zatim 
dugo šutio, a Hrabri Džon je strpljivo čekao jer je vidio da 
starac misli. Napokon, časni starac reče: 

— Ti si, kako sam čuo, veoma hrabar. I ti ćeš svu tu 
svoju hrabrost morati upotrijebiti. Jer novih mjesta za 
mačke nema. Ne, novih mjesta nema, ali zato ima novo 
vrijeme. To je noć. Istraži i iskoristi noć, mladi moj pri- 
jatelju. To ti je moj savjet. i 

Tako je Hrabri Džon otišao kući, i kad se smrklo — a u 
to su doba ostale mačke odlazile spavati — on ustade i 
krene u lov. 

Te prve noći Hrabri Džon začuje neko neobično šuškanje 
i komešanje u tami, a visoko među granama začuje glas 
sličan smijehu. 

— Tko je to? — upita Hrabri Džon drhtavim glasom. 

Umjesto odgovora nad njim odjednom prolete dva žuta 
oka. Tako nešto on nikada još nije vidio. 

— Idem spavati — reče Hrabri Džon glasno. No odmah 
se postidi jer to je moglo značiti da ga je strah. I on nije 
potrčao kući, kao što bi to učinila svaka druga mačka, nego 
se još malo prošetao. No, te noći više nije mogao loviti jer 
je bilo i suviše mračno. 

Drugoga dana, čim je sunce zašlo, Hrabri Džon ustane 
i krene u lov. Bivalo je sve tamnije i tamnije. U času kad je 
u tami počelo šuškanje i komešanje, on više nije bio ni na- 

18 pola tako uplašen kao dan prije. A kad se začuo onaj čudni 


smijeh u granama, on se pritaji, i čim su dva žuta oka pro- 
letjela iznad njega, on nastavi lov. Ali — osjećao je da mu 
se koljena tresu. 

Uskoro izađe mjesec i postane vidljivo. A baš tada on 
začuje štektanje lisice. 

— Gle, noćas ima još i drugih lovaca — reče Hrabri 
Džon. Pospan sam. I on ode kući a da se nije osvrnuo. 

Iduće je noći ostao vani sve dok nije čuo zavijanje vuka. 19 

I tako je iz noći u noć Hrabri Džon sve dulje i dulje os- 
tajao vani, dok napokon nije upoznao sve tajne noći. Sada 
je znao da šuškanje u grmlju dolazi od zečeva i da se ta- 
janstveni stvor što se smije u grmlju i leti s gorućim očima 
zove sova. Znao je i to da se mora odmah popeti na drvo 
čim se u blizini pojavi vuk ili lisica. 

Upoznavši noćne tajne, Hrabri Džon je postao dobar lo- 
vac. Lovine je uvijek imao i, naravno, počeo se debljati. 
Ostale su mačke opazile da dobro izgleda. 

— Hrabri Džone — rekoše one — ti si se promijenio. 

— Udebljao si, a krzno ti je postalo sjajno. No to nije 
sve. Tvoje je krzno postalo crno, crno kao noć, a podbra- 
dak i šape bijele poput mjeseca. Oči su ti također nalik 


mjesecu. Zjenice su ti čas šire, čas uže, baš kao što je mje- 


sec jedanput okrugao, a drugi put tanak. Džone, kako se to 
dogodilo? 

— Ja pripadam noći — reče Hrabri Džon — i odijevam 
se slično kao ona. Ja sam istražio tamu i ne plašim se je. 
Mogu vidjeti i onda kad mjesec nije na nebu. Jer noć je 
moja prijateljica. 

— Nauči i nas da zadobijemo njeno prijateljstvo — 
zamole ga mačke. 

I Hrabri Džon ih je počeo učiti. Njegova je nauka išla 
od sela do sela, od grada do grada, sve dok mačke u cije- 
lome svijetu nisu počele loviti bolje noću negoli danju. 

Ali crno su krzno imali samo potomci Hrabrog Džona. 
I kad vidite crnu mačku, možete biti sigurni da ona potječe 
od Hrabrog Džona, prve mačke na svijetu koja se sprijate- 
ljila s noću. 


NAJLJEPŠA LUKA 


Živio jednom u američkom gradu Bostonu mačak. Zvao 
se Tom, a stanovao je nedaleko od pristaništa. Kad je god 
bilo lijepo vrijeme, išao je od jednog pristanišnog gata do 
drugog, razgledavao brodove i razgovarao s brodskim mač- 
kama. A one su mu, naravno, pričale o dalekim stranim lu- 
kama. A kad bi strani putnik završio svoju priču, Tom bi 
se nasmijao i rekao: 

— Ni jedna od tih stranih luka nije tako lijepa kao bo- 
stonska. 

Napokon ga neki brodski mačak zapita je li ikada vidio 
koju stranu luku. Kad je Tom odgovorio da nije, mačak mu 
predloži kako bi bilo dobro da posjeti neku luku prije nego 
što s takvom sigurnošću tvrdi da nijedna nije kao bos- 
tonska. 

— Zaista, to nije loša misao — reče Tom. Pogledat ću 
okolo po luci ne bih li našao kapetana kojemu je potreban 
dobar brodski mačak. 

Tom je bio lijep. Na prvi pogled se vidjelo da je to hi- 
tar i prepreden mačak. I nije čudo što je odmah našao 
službu na jednom teretnjaku, koji se upravo spremao da 
isplovi za Liverpul. 

Mornar Tom — ako ga tako možemo nazvati — brzo 

je zavolio more. Kad je brod došao u liverpulsku luku, Tom 
je razgleda s pramca i dovikne mačkama u pristaništu : 

— Nema ljepše luke od bostonske ! 

S novim teretom brod je krenuo za daleki grad Honolulu 
i mornar Tom bio je prilično zadovoljan putovanjem. A kad 

su došli u tu veliku havajsku luku, Tom je letimice pogleda 
i dovikne mačkama u pristaništu : 

— Ne, nema ljepše luke od bostonske ! 

Brod je uskoro ukrcao teret za Hong-Kong. Kad su se 
približili gradu, Tom s visoka pogleda sve one džunke i 
brodove, pa dovikne kineskim mačkama u pristaništu : 

— Ni ova luka nije ljepša od bostonske. 

Parobrod je plovio dalje oko svijeta razvozeći terete u 
Australiju, Indiju, Južnu Afriku, Italiju, Španjolsku i Juž- 
nu Ameriku. I gdje god bi pristajao, Tom bi doviknuo mač- 
kama: 

— Nema ljepše luke od bostonske. 

Jednog jutra brod je uplovio u sasvim običnu luku, s 
otocima na ulazu, svjetionikom i niskim prizemnim kućama 
poređanim uz obalu. 

Mornar Tom kao i obično ode na pramac i dovikne do- 
maćim mačkama: 

— Ni ova luka nije ljepša od bostonske ! 

Mačke s obale gledale su ga začuđeno. Tada jedan stari 
mačak pljune u more i reče: 

— Hej, budalo, pa ovo je bostonska luka. 


Naišao mrav na zrno prosa. Odmah 
ga pograbi i svom snagom ga počne 
vući prema svome mravinjaku. 

Uto reče zrno: 

— Prijatelju; bolje je da me ostaviš tu gdje sam. Ja 
ću proklijati, narasti, donijeti plod. A ti se vrati za nekoliko 
mjeseci i naći ćeš stotinu zrna. 

Kad je to mrav čuo, ostavi zrno i ode. 

Tko zna čekati, strpljenje mu se stostruko nagradi. 


BRZOPLETI ZEC 


Na zelenom šumskom proplanku, u sjeni veličanstvenog 
hrasta, smjestio se razred marljivih vjeverica. Učiteljica 
stara iskusna vjeverica, već pomalo prosjeda, sjedila je na 
stražnjim šapama i tumačila svojim đacima : 

— Među svim životinjama, mi, vjeverice, smo najbrže. 

U tom času na proplanak je istrčao zec. Čuo je ono što je 
rekla stara učiteljica i nije mogao a da se ne umiješa : 

— Nemojte joj vjerovati, djeco! — poviče on. — Ko- 
ještarije vam govori vaša učiteljica! Ako želite znati tko je 
najbrži, onda znajte: to sam ja! Uostalom, pogledajte 

I zec jurne kao da ga goni 
deset pasa. Pretrčavši propla- 
nak uzduž i poprijeko, on se 
slavodobitno, hvalisavo trza- 
jući repićem, zaustavi pred 
učenicima. 

— No, jeste li na svoje 
oči vidjeli tko je brži: vi ili 
ja? 

— Ti si naprosto hvali- 
savi zvekan! — poviče uzbu- 
đena učiteljica. — Nisi me ni 
saslušao do kraja, a već si 
mislio da znaš o čemu govo- 
timu. Uvrijedio si me, izgovo- m: 
rio gomilu gluposti i kao lud bez ikakva razloga jurio amo- 
-tamo po proplanku. A ja sam htjela reći da smo mi, vjeve- 
rice, među svim životinjama najbrže penjačice. Samo to i 
toliko! A da je zaista tako, odmah ćeš se uvjeriti. 

I stara se vjeverica u tren oka uzvere na vršiku golema 
hrasta i hitro se opet spusti na zemlju. Zatim se obrati zecu 
i reče mu uz smiješak : 

— A sad, kume zeče, da vidimo kako se ti penješ po 
drveću? 

Ali zec nije ni htio iskušati svoje penjačke sposobnosti. 
Opustio je rep i uši, i sve onako postrance otišao s proplan- 
ka ispraćen smijehom čitava razreda. 

Da, najprije treba čuti do kraja, a tek onda izricati svoje 
mišljenje. 

NEVJERNI PRIJATELJ 


Jednom išli putem pas i magarac. Na leđima magarac 
je nosio vreću s kruhom. 

Išli su oni, išli, umorili se i silno ogladnjeli. 

Ne razmišljajući mnogo, magarac počne pasti travu što 
je rasla uz rub ceste. Pas, naravno, nije mogao slijediti nje- 
gov primjer i zamoli magarca da mu dade komad kruha iz 
vreće. 

Ali magarac odgovori : 

— Akosi gladan, a ti sam sebi nađi hranu. Nemam niti 
jedan suvišan komad kruha da bih ti ga mogao dati. 

Pas ne reče ni riječi i oni uskoro pođoše dalje. 

Odjednom ugledaše vuka. 

Dršćući od straha, magarac reče psu: 

— Zar ne, prijatelju, ti ćeš me zaštititi od ovog razboj- 
nika? 

— Nije mi ni na kraj pameti! — Onaj koji sam jede, 
neka se sam i brani! — reče pas i pobjegne što su ga noge 
nosile. 

Tako se, eto, pas spasio, a magarac postao plijen vuka. 

Pomogni drugima, pa će i tebi drugi pomoći! 


VRABAC | LISICA 


Bila su nekada vremena kada su vrabac i lisica živjeli u 
prijateljstvu pomažući jedan drugome kao dobri susjedi. 
Ali lukava je lisica stalno smišljala kako da prevari vrapca. 

I jednom mu predloži: 

— Vrapče, prijatelju, hajde da posijemo pšenicu. Za- 
jedno ćemo raditi, a kada požanjemo, razdijelit ćemo po 
pravdi i bezbrižno ćemo i slavno preživjeti zimu. 

Vrabac prihvati prijedlog i oni pođoše da posiju pše- 
nicu. Ali lisici se nije radilo. Lijena je bila tetica. I smislila 
je kako da se izvuče. 

— Vrapče, prijatelju — reče ona — ti ovdje radi, a ja 
ću nebo pridržavati da ne padne i da nam pšenicu ne pri- 
gnječi. 

I otišla lisica, sjela na kraj polja i tamo prosjedila či- 
tav dan. 

Došlo je vrijeme žetve. I opet će lisica : 

— Vrapče, prijatelju, ti žanji, a ja ću zaustaviti oblake 
da ne bi udarila kiša i smočila našu lijepu pšenicu. 

A nebom je zaista prolazio oblak. Lisica stane na zadnje 
šape, napravi se kao da uistinu zaustavlja oblak, a u sebi 
se smijala kako se vrabac muči radeći. 

Došlo je vrijeme da se žito omlati. Lisica će ponovo: 

— Vrapče, prijatelju, ti žito omlati, a ja ću otjerati 
vjetar da ne bi naletio i raznio našu zlatnu pšenicu. 

I tako je lisica prosjedila čitav dan na kraju polja, na 
suncu, a vrabac je za to vrijeme omlatio čitavu žetvu. 

Napokon je došao čas da se dijeli urod. Vrabac zapita : 

— Teta lijo, kako ćemo podijeliti? 

— Vrapcu jedno zrno, lisici — devet! 

Kako rekla, tako i razdijelila: vrapcu jedno zrno, a 
sebi — devet, 

Bijedni je vrabac pšenicu sijao, žeo je i mlatio dok je 
lisica počivala na kraj polja, pa ipak je prigrabila sebi go- 
tovo čitav urod. 

I vrabac pođe tužan niz polje. U susret mu dođe pas. 

— Što si žalostan, vrapče, tko te je uvrijedio? 

I vrabac sve po redu ispriča psu: kako je on pšenicu 
sijao dok je lisica nebo pridržavala, kako je žeo pšenicu, 
a lisica oblake zaustavljala, kako je klasje omlatio dok je 
lisica tjerala vjetar. 

— I reci sada pravo čiji je posao teži? — zapita ga 
vrabac. 

— E ti glupi, glupi vrapče! Pa to je tebe lisica preva- 


rila. Ona je poznata ljenivica i varalica. Ali, ništa, ne tu-- 


guj! Mi ćemo je već udesiti. 

I dogovorili se oni o svemu, te vrabac pođe natrag do 
lisice. Čim je spazi, poviče : 

— Spasavaj se, što brže možeš! Ide ovamo pas, velik 
i opak. Prijeti da će te pojesti. Bježi što te noge nose, a ja 
ću tvoju pšenicu čuvati. 

I lisica pobježe. 

A vrabac pozove psa te njih dvojica pokupe sve žito. 

Čitavu zimu kljuvao je vrabac pšenicu, a pas kuhao 
kašu i gostio prijatelje, pa ipak sve nisu mogli pojesti. 

A lisica je gladna čitavu zimu lunjala šumom. 

Istinu kaže poslovica: »Što siješ, to i žanješ !« 


“ 

DOBAR SAVJET / 


Sastali se jednom miševi na dogovor i po- 
čeli razmišljati kako da se spase od mačke. 

— Tko da se spasi od nje! Brza je kao 
strijela! — reče jedan miš. 

— Šulja se tako tiho da je — ma kako naćulio uši — 
ipak ne možeš čuti — reče drugi. 

— A skriva se tako lukavo da je ne možeš primijetiti 
ma koliko bečio oči — reče treći. 

Uto stupi najmanji miš i procijuče: 

— iJa znam što treba uraditi! Mački na vrat treba pri- 
vezati zvonce. I kad se ona uputi prema nama, mi ćemo 
čuti zvonce i na vrijeme se razbježati. 

— Tako je! Tako je! — povikaše miševi. — Mali je 
dobro smislio ! — Mački treba na vrat poneani zvonce. To 
je spas za sve nas. 

Ali baš kad su se miševi htjeli e Jebita razići, iz 
rupe izađe najstariji i najmudriji miš. 

— Nema što, reče on — odličan je to savjet. Ali tko će, 
pitam ja vas, mački na vrat objesiti to zvonce? 

Tada miševi počeše pokazivati jedan na drugog! 

— On će privezati ! 

— Ne, on će! 

— Ne, nego on! 

Tako su se oni prepirali, a prepiru se i danas, i još će 
se dugo prepirati. 

A mačka kao i prije nemilosrdno 1 lovi miševe. 

Eto, zato se i kaže :(dobar savjet — TEEJE BOTOVIćA posla) 


U dvorištu iza kuće, u maloj rupi, živi hrabar miš. To- 
liko hrabar da se ne boji ni sebe ni mačke. Što se ne boji 
sebe, neka bude, ali što se ne boji mačke, svaka mu čast! 

Svaki dan, ako nikoga nema u blizini i ako ne pada 
kiša, hrabri miš izlazi iz rupe, hrabro se približi mački, 
sjedne i gladi brk. Ponekad se i ruga. Kaže, uopće se ne 
boji, čak mu ni srce življe ne kuca. 

— Siđi — poziva mačku — pa se uvjeri! 

Mačka ne silazi. Mačka ne može sići. Mačka je nacrtana . 
na zidu kuće. Nacrtana bijelom kredom. Dakle, bijela na- | 
crtana mačka. 

Miš zadovoljno odlazi. Valjalo bi da mu netko kaže: 
»Nacrtane mačke ni miš se ne boji«! 


TKO BIRA — NJEMU ŠIŠKE! 


Dozrela je nesijana šumska žetva, 
životinje i ptice spremaju zalihe za zimu. 

Vodeni štakor u zelenom gaju iskapa 
lukovice, vuče ih u svoj brlog. 

Poljski miš nosi u hambar razne kor- 
jenčiće razgrizene sve na jednake koma- 
diće. 

Brgljez po raznim pukotinama skri- 
va sjemenje lipe i klena. 

Šojka je našla divlju jabuku pa je i nju pokupila. 

Brinu se, neumorno posluju. 

Glad nije sestra, mraz nije brat, tko da onda zimu ne- 
spreman dočeka. 

Stara vjeverica podučava kćerku Mlatku: 

— Iti se prihvati posla. Mnogo je u šumi plodova, ali 
je mnogo i onih koji ga beru. Tko sada zjake prodaje, ostat 
će praznih šaka! 

— Dobro, sad ću ja! — odgovori Mlatka. 

Spusti se ona po granama i sve misli: kamo da pođe? 
Gleda — među korijenjem skakuće Šumski Miš, u zubima 
nosi zreli lješnjak. 


— Da li su dobri ti lješnjaci? — upita 
Mlatka Šumskog Miša. 
— Ne mogu biti bolji! — odgovori Miš. 
— I ukusni, i zasitni, na svaki zub kao po 
mjeri! Tko ih ne bi jeo ovako slasne! 
— A gdje ih bereš? 


— Tu nedaleko, u lješnjaru! 

Odskakutala Mlatka u lješnjar. I za- 
ista, na tananim grančicama, pod okrug- 
lastim lišćem vise lješnjaci — svaki s 
čupavim okovratnikom. I sve po dvoje 
— po troje zajedno ! 

— Eh — uzdahne Mlatka — šteta 
što su mi usta tako malena i što nemam 
više zubi. Sve bih lješnjake tada mogla 
odnijeti odjedanput! A ovako nosi ko- 
mad po komad, spremaj jedan po jedan ! 

I baš kad se htjela prihvatiti posla, iza grmlja se začuje 
lom suhih grančica, a odmah zatim i otpuhivanje. Ide netko ! 

Uspela se Mlatka na više grane. Gleda — a ono nedaleko 
stoji Vepar, naslonio se plećima na mladi hrast, žirove 
otresuje. 

— Hej — poviče Mlatka — jesu li dobri ti žirovi? 

— Ih, ite kako dobri! — odgovori Vepar. — Slatki, 
sočni, samo hrskaju pod zubima. 

Od grane, do grane, od krošnje do krošnje i Mlatka dođe 
do hrasta. I zaista, nije Vepar govorio tek onako : na tvrdim 
čvrstim grančicama, pod nazubljenim lišćem vise blistavi 
žirovi, svaki s okruglom kapicom. I oni su također sve po 
dvoje — po troje. 

— Ah, uzdahne Mlatka — baš je šteta 
što je moje duplje tako daleko, šteta da 
skladište nije odmah tu. Natresla bih u 
njega sve žirove odjednom. A ovako skači 
amo-tamo s drveta na drvo. 

I baš kad se htjela prihvatiti posla, tamo iz borika za- 
čuje se mljaskanje, lom grančica. Tabana netko naokolo. 

Uzverala se Mlatka na najvišu granu. Gleda — muva se 
naokolo Medvjed, pečurkama odgriza klobuke. 

— Hej, hej! — vikne Mlatka. — Jesu li dobre te gljive? 

— Slasne! — odgovori Medvjed. — Mlade, tvrde, žva- 
češ i samo pucaju pod zubima! 

Dotrči Mlatka u borik. I zaista, na prostirci od maho- 
vine stoje trbušaste pečurke. Mnogo ih je kao da su došle 
na neki sastanak. 

— Oh — uzdahne Mlatka — baš je šteta što gljive rastu 
sirove! Barem da rastu odmah sušene. A ovako moraš ih tek 
povješati naokolo da se suše na suncu, čuvati ih od kiše... 
Možda se one ipak same osuše? 

I krene ona svojoj kući. Putem sretne Staru Vjevericu. 
— No, jesi li spremila dobru zimnicu? — upita je ona. 

— Baš ništa! — odgovori Mlatka. 

— Kako — ništa? 

— Ma, sve je tako nezgodno. Lješnjake valja nositi sve 
komad po komad, žirovi rastu strašno daleko. A gljive još 
i onako nisu suhe! 

— Ah, ti — ovakva i onakva — grdi je Stara Vjeverica. 
— Odmah da si se prihvatila posla. Zimi ćeš biti sretna kad 
vidiš jedan jedini lješnjak, za jedan žir ćeš obići cijelu šumu 
a o gljivama ćeš samo sanjati. Ajde brže! 

Što se može, otišla Mlatka po zimnicu. 

Dođe do lješnjara. Ali gdje su lješnjaci? Na grančicama 
ostali samo maljavi ovratnici, a na zemlji na sve strane iz- 
bušene ljuske. 

Arač sao 


Sve su očistili ! 

Požurila Mlatka do hrasta. Gdje li su žirovi? 

Na tvrdim, čvrstim grančicama ostali su samo okrugli 
šeširići, a dolje zemlja sva izrovana, ugažena. 

Sve su otresli. 

Potrči Mlatka do borika. Gdje li su gljive? Na prostirci 
od mahovine ostale samo nožice, a i one nagrižene. 

Sve su izjeli. 

Ne trate šumski stanovnici dane uzalud. 

Sjedi Mlatka na grani, trepće očima. A onda će tužno: 

— Birala sam, prebirala, a sad mi, jadnoj, ostale samo 
šiške! 


Vodili slona kroz neko mjesto 
Da pokažu svima kakav je on. 
Događaj takav ne zbiva se često, 
Pa gomilu svijeta privuko slon. 
A mopsić neki, čim slona spazi, 
Stane da reži i jezik da plazi. 
Sve ciči i laje taj mopsić glupi, 
U borbu hoće da stupi. 
»Susjede, stani« — kudrov će jedan — 
»Zar ne vidiš kako si bijedan? 

Sav si promuko, srce ti lupa, 

A slon je miran i naprijed stupa, 

Na lavež tvoj on slabo pazi.« 

»Eh !« — mopsić na to jezik isplazi — 
»Rijetko se takve prilike jave 

Da i bez borbe dođeš do slave. 

Zar ne čuješ kako već bruje i zvona: 
Sila je mopsić — on laje na slona !« 

SADRŽAJ 


Sunčana Škrinjarić: Plesna haljina žutog maslačka . 
Sunčana Škrinjarić: Bajka o lopoču . s. 
Giorgio Simonetti: Valentino s baršunastim srcem 
(prevela Neda Omčikus) . 
Milivoj Matošec : Umišljeni . 2: 
Elisabeth Coatworth: Hrabri Džon ododlE Neda timčikus) “ 
Elisabeth Coatworth: Najljepša luka (preveo Davor Hlap) . 
Leonardo da Vinci: Mrav i zrno prosa (preveo Davor Hlap) . 
Francesco Gisondi: Brzopleti zec (preveo Davor Hlap) . 
Džahadanand: Nevjerni prijatelj (preveo Davor Hlap) . 
Vrabac i lisica (bugarska narodna — 
preveo Davor Hlap) >. 
Dobar savjet (narodna iz zapadne Afrike — 
preveo Davor Hlap) . ue 
Milivoj Matošec: Basna o hrabrom mišu . 


Eduard Šim: Tko bira — njemu šiške! (preveo Dive Hlap) : 


Ivan A. Krilov: Slon i mopsić (preveo Gustav Krklec) . 

